Det finnes også noen få eksempler på tilsvarende dekorasjon på piktiske sølvsmykker, mest kjent er Norries Law-forrådet fra 600-tallet, eller kanskje noe eldre, men dessverre ble mye av dette smeltet ned da det ble oppdaget. Et annet eksempel er et funn på den lille øya St Ninian's Isle på Shetland som antagelig er fra 700-tallet som besto av mange brosjer, brystnåler og boller. De gjenstandene som er bevart fra begge de nevnte funnene er i dag oppbevart ved Skottlands nasjonale museer.